cyanic-selkie/wikianc huggingface dataset:
Help!
ალბომის გარეკანი
ბრიტანულ გამოცემაზე ჯგუფი ხელებით გამოსახავს NUJV-ს, ხოლო აშშ გამოცემაზე- NVUJ-ს (მაკ-კარტნის მარცხენა ხელი Capitol-ის ლოგოზე უთითებს). Capitol-ის გრამფირფიტა გამოვიდა დელუქს-გასაშლელ კონვერტში, ფილმის კადრებით. იგი ლეიბლის მიერ იმ პერიოდში გამოცემულ სხვა ფირფიტებზე ერთი აშშ დოლარით უფრო ძვირი იყო.
CD გამოცემები
ალბომი CD-ზე სულ ოთჯერ გამოიცა. პირველად გამოვიდა 1987 წლის 30 აპრილს, ბრიტანული ვერსიის 14 სიმღერიანი სიით. მანამდე იგი აშშ-ში მხოლოდ იმპორტირებული დისკის სახით იყო ხელმისაწვდომი, ამიტომ გრამფირფიტებმა და აუდიოკასეტებმა 1987 წლის 21 ივლისს ჩაანაცვლე ორიგინალური აშშ ვერსია.
ისევე, როგორც Rubber Soul-ის CD გამოცემის შემთხვევაში, Help!-ზეც მარტინის მიერ 1986 წელს შედგენილი თანამედროვე სტერეო მიქსი წარმოადგინეს. მარტინი EMI-სთან საუბრისას გამოხატავდა ამ ვერსიის გამოცემით დაინტერესებას, ამბობდა რა, რომ იგი იყო "მეტად ბუნდოვანი და კარგი გამოცემა არ იქნებოდა". ამიტომ იგი დაუბრუნდა ორიგინალურ ოთხტრეკიან ფირებს და ისინი სტერეოში გადაიყვანა. ერთ-ერთი აღსანიშნავი ცვლილება იყო "Dizzy Miss Lizzy"-ში ექოს ეფექტის დამატება, რაც გრამფირფიტის ორიგინალურ მიქსში არ ყოფილა.
როდესაც ალბომი კანადაში პირველად გამოვიდა CD-ზე, იგი წარმოდგენილი იყო სხვა ქვეყნებიდან იმპორტირებული ვერსიების სახით. ეს იყო 1987 წლის ახალი მიქსი. თუმცა, როდესაც კანადაში Disque Améric-მა და Cinram-მა დაიწყეს ალბომის ბეჭდვა, შეცდომით გამოიყენეს 1965 წლის სტერეო მიქსი. ეს იყო 1965 წლის ერთადერთი სრული სტერეო მიქსი, 2009 წელს ჯგუფის მონო-კოლექციის გამოცემამდე.
2009 წლის 9 სექტემბერს გამოვიდა ჯგუფის სტერეო-რემასტერების ყუთი. იგი მომზადდა ორიგინალური სტერეო ჩანაწერის 1986 წლის მასტერ-ფირების ციფრული რემასტერებიდან. 1965 წლის სტერეო მიქსი აგრეთვე შეტანილია მონო-კოლექციის დამატებით მასალებში.
1965 წლის სტერეო მიქსი აგრეთვე გამოვიდა 2014 წელს, The Japan Box-ზე.
ჩრდილოეთ ამერიკული გამოცემა
ჩრდილოეთ ამერიკული გამოცემა, ჯგუფის მერვე ალბომი Capitol Records-ში, შეიცავს ფილმში შეტანილ სიმღერებს და კენ თორნის მიერ შექმნილი ორკესტრული საუნდტრეკის ნაწილს, რომელშიც გამოყენებულია სიტარი - პირველად პოპ/როკ-ალბომები ისტორიაში. "Ticket to Ride" არის ამერიკული გამოცემის ერთადერთი სიმღერა, რომელიც იმიტირებული, "დუოფონური" სტერეოს სახით არის წარმოდგენილი (ორიგინალური მონო-მიქსის გამოყენებით). Help! აგრეთვე შეტანილია The Capitol Albums, Volume 2-ში. ამ CD-ზე წარმოდგენილია ამერიკული გამოცემის სტერეო და მონო ვერსიები. ალბომის მეორე CD გამოცემა მხოლოდ 2014 წელს გამოჩნდა, The U.S. Albums-ის შემადგენლობაში.
ბრიტანული ალბომის მეორე მხარის სიმღერები, რომლებიც არ მოხვდა ფილმში, შეიტანეს სამ ამერიკულ ალბომში. სამი უკვე გამოსული იყო Beatles VI-ში: "You Like Me Too Much", "Tell Me What You See" და "Dizzy Miss Lizzy". "I've Just Seen A Face" და "It's Only Love" შეიტანეს ამერიკულ Rubber Soul-ში, ხოლო შემდგომში, Yesterday and Today მოხვდა "Yesterday" და "Act Naturally".
ამერიკული გამოცემა მოხვდა ბილბორდის ალბომების ჩარტის #1 პოზიციაზე, სადაც ცხრა კვირის განმავლობაში დარჩა.
სერტიფიცირებები
აშშ-ში ალბომი 1965 წლის 31 დეკემბრისთვის გაიყიდა 1 594 032 ასლი, ხოლო ათწლეულის ბოლოსთვის - 1 594 032.
† BPI-ს სერტიფიცირება შეეხო მხოლოდ 1994 წლიდან გაყიდულ დისკებს.
მოცულობითი ჟღერადობის ვერსიები
ფილმის „მიშველე!“ 2007 წლის DVD გამოცემაში შესატანად ორიგინალური ალბომის სიმღერები (1-7) გადაიტანეს 5.1 ჟღერადობაში.
სქოლიო
კატეგორია:1965 წლის საუნდტრეკები კატეგორია:1965 წლის ალბომები კატეგორია:Capitol Records-ის ალბომები კატეგორია:Capitol Records-ის საუნდტრეკები კატეგორია:Parlophone-ის საუნდტრეკები კატეგორია:Parlophone-ის ალბომები კატეგორია:The Beatles-ის ალბომები კატეგორია:The Beatles-ის საუნდტრეკები კატეგორია:ალბომები ჯორჯ მარტინის პროდიუსერობით კატეგორია:ები-როუდის სტუდიებში ჩაწერილი ალბომები
ბუნება
thumb|სამყაროს ყველაზე ღრმა შესამჩნევი სინათლის გამოსახულება, გადაღებული [[ჰაბლიდან, ნასა.]] thumb|დედამიწის გამოსახულება მიღებული [[აპოლო 17-დან.]] thumb|Aphthona flava. thumb|წყალბადის ატომები. ბუნება (ლათ. natura, ბერძ. φύσις) — მატერიალური სამყარო, მსოფლიო, მთელი მატერია და ენერგია მის საწყის ფორმაში, მეცნიერული შესწავლის ძირითადი საგანი. ტერმინი ხშირად გამოიყენება ადამიანის არსებობის ბუნებრივი გარემოს მნიშვნელობით (ყველაფერი რაც ჩვენს ირგვლივ გვაკრავს, ადამიანის ხელით შექმნილის გარდა).
ბუნების ლათინური ეკვივალენტი natura მნიშვნელობით ენათესავება „დაბადებას“, მაშინ როდესაც ბერძნული φύσις (ფიზის) უკავშირდება „ზრდას“. ბუნების სპექტრი მოიცავს ყველაფერს უნივერსალურიდან სუბატომურამდე. მასში შედის ყველაფერი ცხოველური, მცენარეული და მინერალური; ყველა ნატურალური რესურსი და მოვლენა (ქარიშხალი, ჭექა-ქუხილი, მიწისძვრა და მისთ.). ის ასევე მოიცავს ცხოველურ არსებათა ქცევასაც და უსულო საგნებთან დაკავშირებულ პროცესებსაც - თუ რა სახით იცვლება ეს საგნები.
ბუნება დედამიწისა და მისი ატმოსფეროს გარეთ
მოვლენები და ფენომენი დედამიწისა და მისი ატმოსფეროს გარეთ ასტრონომიის ნატურალური მეცნიერების შესწავლის საგანია.
სიცოცხლე
სიცოცხლე, ორგანიზმთა მახასიათებლები და მათი ქცევა, თუ როგორ ჩნდება ესა თუ ის ჯიში ან არსება, ურთიერთობა მათ შორის და გარემო რომელშიც ისინი არსებობენ არის ბიოლოგიის ნატურალური მეცნიერების შესწავლის საგანი. ბიოლოგიის განშტოება, რომელიც ორგანიზმთა ურთიერთქმედებას სწავლობს მათ გარემოზე ეკოლოგია ჰქვია.
ქიმიური ელემენტები
ქიმიური ელემენტებისა და შენაერთთა სტრუქტურა, მახასიათებლები, შემადგენლობა და რეაქციები ნატურალური მეცნიერება ქიმიის შესწავლის საგანია.
დედამიწა
ყველაფერი რაც დაკავშირებულია პლანეტა დედამიწასთან გეოლოგიის შესწავლის საგანია.
მეტაფიზიკა
ფილოსოფიაში შეხედულებას, რომლის მიხედვით ატომთა, ცხოველთა, გრავიტაციის, ვარსკვლავთა, ქართა, მიკრობთა და ა.შ. მატერიალური სამყარო ფაქტობრივად არსებობს ჩვენი დაკვირვებისგან დამოუკიდებლად რეალიზმი ეწოდება; საწინააღმდეგო შეხედულებას კი - იდეალიზმი.
ბუნებრივი და ხელოვნური
ხშირად ანსხვავებენ ერთმანეთისგან „ბუნებრივსა“ და „ხელოვნურს“, თუმცა რამდენად მართებული მათი განცალკევება ხშირი დებატების საგანია. ერთ-ერთი შეხედულებით ყველაფერს გონებრივს ანცალკევებენ ნატურალური სამყაროსგან; მეორე მოსაზრებით ბუნებრივს უნდა გამოეყოს არა მარტო გონებრივი, არამედ ასევე ჰუმანური (ადამიანური) და მათი ზემოქმედება. ორივე შემთხვევაში საზღვარი ნატურალურსა და ხელოვნურს შორის რთული გასავლელია (იხ. გონება-სხეულის პრობლემა.) ზოგიერთი ადამიანი მიიჩნევს, რომ პრობლემისგან თავის არიდება შეიძლება იმის დაშვებით, რომ ყველაფერი ბუნებრივია, თუმცა ეს „ხელოვნურის“ კონცეფციის განსაზღვრებას არ აადვილებს. ნებისმიერ შემთხვევაში, გაურკვევლობა ნატურალურსა და ხელოვნურ ნამოქმედარს შორის არსებული ზღვარზე ოდითგანვე ხელოვნების, ლიტერატურისა და ფილოსოფიის აღმაფრენის წყარო ყოფილა.
კიდევ ერთი თვალსაზრისით უნდა გამოიყოს ნატურალური პროცესები და ხელოვნური პროცესები. ამ შეხედულებით, რაიმე პროცესი ან ადამიანის ზემოქმედებით ხდება ან არა. მაგ. ოთახი შესაძლოა ნუთურის ჩამრთველზე დაჭერით განადთეს, ან იგივე ოთახი შესაძლოა ფანჯრიდან შემოსულმა მზის შუქმა გაანათოს. ამ შეხედულებით, ხელოვნურობა მკაფიოდ ადამიანის ნებით განხორციელებული ქმედებაა.
ბუნებრივისა და ხელოვნურის ერთმანეთისგან განსხვავების პრობლემა ძველი ბერძნებისთვისაც აქტუალური იყო. თანამედროვე ფილოსოფოსები, მაგ. დევიდ ჰიუმი და ჯონ სტიუარტ მილი ხშირად აკრიტიკებენ ნებისმიერ მცდელობას რათა რაიმე მორალური მნიშვნელობა მიეცეს ამგვარ განსაზღვრებას.
ბუნების სილამაზე
მწერალს სტივენ ფრაის კომენტარით, თუ ირგვლივ მიმოვიხედავთ, ნებისმიერი სიუშნოვე ჩვენს ირგვლივ ადამიანის ხელით არის შექმნილი; ეს არგუმენტი ხელს უწყობს საყოველთაოდ გავრცელებულ აზრს იმაზე, რომ ბუნება განუსაზღვრელად ლამაზია. ის ფაქტი, რომ ბუნების სილამაზე ადამიანის ხელოვნების აღმაფრენის უდიდესი წყარო იყო ოდითგანვე კიდევ უფრო აძლიერებს ბუნებასა და სილამაზეს შორის ასოციაციას. ამ აზრს იზიარებს მრავალი მეცნიერიც; ფრანგ მათემატიკოს, ჟულს ანრი პოანკარეს (1854-1912) უთქვამს:
ლიტერატურა
კატეგორია:ბუნება
ვერა მაილზი
ვერა მაილზი, (Vera Miles; დ. 23 აგვისტო, 1929) — ამერიკელი მსახიობი ქალი. აქტიურად თანამშრომლობდა ალფრედ ჰიჩკოკთან. ცნობილია „ფსიქოში“ შესრულებული როლით.
რესურსები ინტერნეტში
კატეგორია:ამერიკელი მსახიობები კატეგორია:დაბადებული 1929 კატეგორია:დაბადებული 23 აგვისტო კატეგორია:XX საუკუნის ამერიკელი ქალი მსახიობები
ვახტანგ ჯავახაძე
ვახტანგ რომანოზის ძე ჯავახაძე (დ. 29 ივლისი, 1932, ქუთაისი, საქართველოს სსრ) — ქართველი პოეტი.
ბიოგრაფია
1940 წელს მშობლებმა ქუთაისის მეორე საშუალო სკოლის პირველ კლასში შეიყვანეს. 1944 წელს სწავლა განაგრძო ქუთაისის ვაჟთა პირველ სკოლაში. ვახტანგ ჯავახაძემ ლექსების წერა მეშვიდე კლასიდან დაიწყო. მაშინ თბილისში გამოდიოდა გაზეთი „ნორჩი ლენინელი“, რომელშიც დაიბეჭდა მისი ლექსი.
1956 წელს ვახტანგ ჯავახაძემ ჩააბარა თბილისის სახელმწიფო უნივერსიტეტის (თსუ), ჟურნალისტიკის ფაკულტეტზე, რომლის დამთავრების შემდეგ მუშაობა დაიწყო გამომცემლობა „სახელგამში“ მხატვრული ლიტერატური რედაქციის რედაქტორად. გამომცემლობა „საქართველოს“ მთავარი რედაქტორია 1980 წლიდან.
ვახტანგ ჯავახაძის ლექსებზე შექმნილია სიმღერები. კომპოზოტორმა სანდრო მირიანაშვილმა ლექსზე „გამოწვდილ ხელებს შეიძლება დაუგდო ხურდა“ პირველი სიმღერა დაწერა. მის ლექსებზე აგრეთვე დაწერეს სიმღერები კომპოზიტირებმა იაკობ ბობოხიძემ და რობერტ ბარძიმაშვილმა.
ჰობი: მხატვართა ალბომების შეგროვება.
თარგმანები
ვახტანგ ჯავახაძეს ვლადიმერ მაიაკოვსკის ოთხი პოემა აქვს ნათარგმნი. ესენია: „ხერხემლის ფლეიტა“, „შარვლიანი ღრუბელი“, „მიყვარს“, „მთელი ხმით“.
მრწამსი
„ღვთისმორწმუნეობა, მოყვასის სიყვარული, სამართლიანობისათვის თავის გამოდება, გულწრფელობა, შემწყნარებლობა, გაჭირვებულისადმი თანაგრძნობა და დახმარება... მოკლედ, „ათი მცნება“ — ათივე!“ (წიგნიდან „ვინ ვინაა საქართველოში“, 1998–99, ქართული ბიოგრაფიული ცენტრი).
სქოლიო
კატეგორია:ქართველი პოეტები კატეგორია:დაბადებული 29 ივლისი კატეგორია:დაბადებული 1932 კატეგორია:საბას პრემიის ლაურეატები კატეგორია:გალას პრემიის ლაურეატები კატეგორია:შოთა რუსთაველის სახელობის პრემიის ლაურეატები კატეგორია:ლიტერას პრემიის ლაურეატები კატეგორია:თბილისის საპატიო მოქალაქეები (2022)
მეკარვიასებრნი
მეკარვიასებრნი (Ptilonorthynchidae) — ფრინველების ოჯახი ბეღურასნაირთა რიგისა. მათი სხეულის სიგრძე 23–35 სმ აღწევს. ოჯახში 20–22 სახეობაა. გვხვდება ავსტრალიაში, ახალ გვინეასა და ახლომდებარე კუნძულებზე. ბინადრობენ ტყეებსა და ბუჩქნარში. ბუდეს იკეთებენ ხეზე ან ბუჩქებში. გამრავლების პერიოდში მამლები ტოტებისაგან აშენებენ 2 მ-მდე სიმაღლის კონუსებს ან კარვებს, რომელთა შესასვლელს რთავენ კაშკაშა ან პრიალა საგნებით — ყვავილებით, ნაყოფებით, ნიჟარებით, ხოჭოებით და სხვა. დედლების სქესობრივი სიმწიფე და მათი გამრავლება მიმდინარეობს წვიმის სეზონის დასაწყისში, როდესაც ჩნდებიან მწერები — საკვები ბარტყებისათვის. დებენ 1–3 კვერცხს. მეკარვიასებრნი არ ერიდებიან ადამიანს და ფანჯრის რაფებიდან იტაცებენ ღილებსა და ფერადი ქსოვილის ნაჭრებს.
სქოლიო
* კატეგორია:ბეღურასნაირნი
Danilacarina
Danilacarina — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
963
თარიღი უცნობია
*
მიტოზი
right||200px|მიტოზი — უჯრედის არაპირდაპირი გაყოფა. მისი ხანგრძლივობა მთელი ციკლის 1/7–1/10 ნაწილს შეადგენს.
მიტოზი ოთხი თანმიმდევრული ფაზისგან შედგება:
უჯრედის ცენტრის ორი ნაწილი ცენტრიოლები დაშორდებიან ერთმანეთს და მიემართებიან ერთმანეთის საწინააღმდეგო პოლუსებისაკენ; მათ შორის წარმოიქმნება ცილოვანი ძაფები; ქრომოსომებს კარგად ეტყობა გაორმაგება; ბირთვის გარსი ქრება
რესურსები ინტერნეტში
კატეგორია:მიტოზი
კავკასიონი (ჟურნალი)
„კავკასიონი“ — ქართული ყოველთვიური ჟურნალი, საქართველოს სსრ მწერალთა კავშირის ორგანო, გამოდიოდა თბილისში 1924 წელს. გამოვიდა 4 ნომერი. თანამშრომლობდნენ კონსტანტინე მაყაშვილი, იოსებ გრიშაშვილი, სანდრო  შანშიაშვილი, ლეო ქიაჩელი, შალვა დადიანი, დავით კლდიაშვილი, ალექსანდრე აბაშელი, კონსტანტინე  ჭიჭინაძე, ალექსანდრე არსენიშვილი, სანდრო  ცირეკიძე, ვალერიან გაფრინდაშვილი, ნიკოლოზ ლორთქიფანიძე, კოტე მარჯანიშვილი, იაკობ ნიკოლაძე, გიორგი წერეთელი და სხვა. გამომცემელი მწერალთა კავშირის საბჭო. რედაქტორი — პავლე ინგოროყვა. ჟურნალი აკრძალა ხელისუფლებამ, როგორც „შოვინისტური გამოცემა“.1925 წლიდან ჟურნალი გამოდიოდა „ახალი კავკასიონის“ სახელწოდებით.
ლიტერატურა
კატეგორია:საქართველოს ჟურნალები კატეგორია:ქართულენოვანი ჟურნალები კატეგორია:სამეცნიერო ჟურნალები
დიდი ნოვგოროდი
დიდი ნოვგოროდი (Великий Новгород, [vʲɪˈlʲikʲɪj ˈnovɡərət]) — ჩრდილო-დასავლეთ რუსეთის უმთავრესი ისტორიული ქალაქი, მდებარეობს მოსკოვსა და სანქტ-პეტერბურგს შორის შემაერთებელ ფედერალურ გზატკეცილზე. ქალაქი ამავე სახელწოდების ოლქის ადმინისტრაციული ცენტრია, მდებარეობს მდ. ვოლხოვზე ტბა ილმენის შესართავთან. მოსახლეობა — 216 856 (2002).
ქალაქი შეყვანილია იუნესკოს მსოფლიოს კულტურული მემკვიდრეობის ძეგლთა სიაში.
რესურსები ინტერნეტში
კატეგორია:ნოვგოროდის ოლქის ქალაქები კატეგორია:მსოფლიო მემკვიდრეობის ძეგლები რუსეთში
ასურელები
ასურელები, ასირიელები, ასურები, სირიელები, არამეელები, ქალდეელები (ܐܬܘܪ̈ܝܐ) (საკუთარი სახელწოდება ათურაი, სურაი, ქალდაი) — სემიტური მოდგმის ხალხი, არამეელების შთამომავალნი. ცნობილი არიან აგრეთვე, როგორც სირიელები, აისორები (ეს სახელწოდება გავრცელებული იყო მეფის რუსეთში და დამამცირებლად ითვლებოდა). XVIII საუკუნის ქართულ წყაროებში დამოწმებულია სახელწოდება „ასურნი“. ცხოვრობენ ძირითადად სირიაში, ერაყში და მათი მიმდებარე თურქეთისა და  ირანის ტერიტორიაზე, აგრეთვე აშშ-ში, სომხეთში, საქართველოში (თბილისი, მცხეთისა და გარდაბნის მუნიციპალიტეტები) და ყოფილ სსრკ-ის ევროპის ნაწილის დიდ ქალაქებში. ენა — ასურული. ასურელების წინაპრებს — არამეელებს ფართო ტერიტორია ეკავათ ახლო აღმოსავლეთში. არაბთა და მონღოლთა დაპყრობის შედეგად ასურეთის უმრავლესობამ ასიმილაცია განიცადა. რელიგია — ქრისტიანობა (უმთავრესად ნესტორიანელები, აგრეთვე ნესტორიანული წესის კათოლიკეებიც (ქალდეველები).
სქოლიო
კატეგორია:მსოფლიოს ხალხები კატეგორია:ასურელები
Asýrčania
ამპირის სტილი
thumb|გენშტაბის არკის დეკორის ნაწილი, სანქტ-პეტერბურგი. არქიტექტორი კ. როსი ამპირის სტილი — საფრანგეთში ნაპოლეონ ბონაპარტის იმპერიის პერიოდში, XIX საუკუნის პირველ ნახევარში შეიქმნა. ეს სტილი მთელ ევროპაში გავრცელდა, განსაკუთრებით პოპულარული კი რუსეთში გახდა. ეს სიტყვა ფრანგულად იმპერიას ნიშნავს. ამ სტილის სამაგალითო ნიმუში რომის ხელოვნება იყო.
ლიტერატურა
კატეგორია:ხელოვნების მიმდინარეობები
მეკენჭია
მეკენჭია (Arenaria), ფრინველების გვარი მეჭვავიასნაირთა რიგისა. მათი სხეულის სიგრძე 25 სმ აღწევს. ოჯახში 2 სახეობაა ჩვეულებრივი მეკენჭია (Arenaria interpres) და შავი მეკენჭია (Arenaria melanocephala). გავრცელებულია ყველგან სამხრეთ ამერიკის სამხრეთ ნაწილის გარდა. საქართველოში მხოლოდ მიმოფრენისას გვხვდება. ბინადრობს ველებზე, ტუნდრაში, ჭაობიან ადგილებში. ბუდეს იკეთებს მიწაზე, დებს 3-4 კვერცხს, რომელთა ინკუბაცია გრძელდება 3 კვირამდე. კრუხობს დედალ-მამალი. იკვებებიან პატარა უხერხემლოებით, რომელთა მოსაპოვებლად აბრუნებენ კენჭებსა და ქვებს (აქედან სახელწოდება) და გამორიყულ ზღვის წყალმცენარეებს.
ლიტერატურა
კატეგორია:მეჭვავიასნაირნი
იგოეთის ღვთისმშობლის ეკლესია
იგოეთის ღვთისმშობლის ეკლესია — ეკლესია კასპის მუნიციპალიტეტის სოფელ იგოეთის სამხრეთ-დასავლეთით. თარიღდება ადრინდელი ფეოდალური ხანით.
ეკლესია დარბაზულია (5,85 X 4 მ), ნაგებია უხეშად დაკუთხული და პირგათლილი მოზრდილი ლოდებით, წყობაში გამოყენებულია რიყის ქვაც. შესასვლელი სამხრეთიდანაა. მცირე სიღრმის აფსიდის ღერძზე ვიწრო სწორკუთხა სარკმელია, მის ორივე მხარეს — თითო სწორკუთხა ნიში. კონქი ნაგებია რიყის ქვით. ინტერიერი შელესილი და მოხატული ყოფილა. შეკეთების დროს სატრიუმფო თაღი კრამიტით ამოუყვანიათ.
ლიტერატურა
კატეგორია:კასპის მუნიციპალიტეტის ტაძრები
Danilacarina elenae
Danilacarina elenae — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ლეონიდ კოლოტილო
ლეონიდ კოლოტილო (Колотило, Леонид Григорьевич; დ. 16 დეკემბერი, 1958, ლენინგრადი) — რუსი გეოგრაფი და ისტორიკოსი. ბაიკალის ტბის მკვლევარი. 1984 წლიდან რუსეთის გეოგრაფიული საზოგადოების ნამდვილი წევრი. გეოგრაფიულ მეცნიერებათა კანდიდატი (1999). მე-3 რანგის კაპიტანი (1989), რუსეთის გეოგრაფიული საზოგადოების მეცნიერთა კავშირის წევრი (2005). სანქტ-პეტერბურგის სახელმწიფო უნივერსიტეტის დოქტორანტი (2001). ავტორია 100-მდე სამეცნიერო ნაშრომისა. 1981 წელს დაამთავრა სანქტ-პეტერბურგის სამხედრო-საზღვაო ინსტიტუტი. ჩრდილოეთ ყინულოვანი, წყნარი, ატლანტისა და ინდოეთის ოკეანეებში ჩატარებული რამდენიმე ექსპედიციის მონაწილე. შეასრულა ფსკერის რელიეფის აგეგმვა, გამოსცადა ჰიდროფიზიკური აპარატურა. ბაიკალზე ჩატარებული ჰიდროგრაფიული ექსპედიციების მონაწილე 4 სეზონის განმავლობაში. 1983 წელს აღმოაჩინა ბაიკალის ახალი მაქსიმალური სიღრმე — 1642 მ, რომელიც რუკაზე 1992 წელს დაიტანეს. 1984 წელს ბაიკალზე აღმოაჩინა ახალი თავთხელი.
რესურსები ინტერნეტში
კატეგორია:რუსი გეოგრაფები კატეგორია:რუსი ისტორიკოსები
ვიკინგური მეტალ ჯგუფების სია
ვიკინგური მეტალი მძიმე მეტალის ექსტრემალური ქვეჟანრია, რომელიც ხასიათდება დიდი სისწრაფით, კლავიშების მდიდარი ჰიმნისებური ხმით, მდიდარი და დრამატული ინტერესით სკანდინავიური მითოლოგიისადმი, სკანდინავიური კერპთაყვანისმცემლობისა და ვიკინგთა ეპოქისადმი.
იხილეთ აგრეთვე
კატეგორია:ვიკინგ მეტალი
ქალი სარკეში (სერიალი)
ქალი სარკეში (La Mujer en el Espejo) — კოლუმბიური ტელესერიალი, რომელიც Telemundo-ს მიერ 2004-2005 წლებში იქნა გამოშვებული.
სიუჟეტი
ხულიანა სოლერისათვის მარტოობა ცხოვრების მუდმივი ნაწილია. მას ნამდვილი სიყვარული არასოდეს წვევია. ხულიანა წესიერი, მომხიბვლელი, ჭკვიანი, თუმცა გარეგნულად შეუხედავი გოგონაა. მიუხედავად ამისა ბედისწერა მას ახალი ცხოვრების დაწყების შანსს აძლევს. დეიდა მერსედესი გოგონას ძველ, ჯადოსნურ სარკეს აჩვენებს. სარკე ხულიანას ულამაზეს ქალად გადააქცევს. თუმცა ამ სილამაზეს რამდენიმე მინუსი აქვს. პირველი ის, რომ ლამაზმა ხულიანამ სარკეში რომ ჩაიხედოს, სარკეში კვლავ მახინჯი გამოჩნდება და მეორე ის, რომ გოგონა მომხიბვლელი მხოლოდ დღისითაა, ღამე მას თავისი ნადვილი გარეგნობა უბრუნდება.
რესურსები ინტერნეტში
კატეგორია:კოლუმბიური ტელესერიალები
თიხნარის ბაზი
თიხნარის ბაზი (Bombus argillaceus) — იშვიათი საზოგადოებრივი მწერი სიფრიფანაფრთიანების რიგისა. მისი სხეულის სიგრძეა 24–28 მმ. აქვს შავი ფერის თავი და მუცელი, გრძელი ხორთუმი, მოგრძო თავი, მკერდი დაფარული აქვს შავი და ყვითელი ბუსუსებისაგან შემდგარი ზოლებით, ულვაშები შავი ან ყავისფერია. გავრცელებულია ევროპაში, სამხრეთ კავკასიაში, დასავლეთ თურქმენეთსა და ხმელთაშუა ზღვის ქვეყნებში. იბუდებს მიწაში მღრღნელების მიერ მიტოვებულ სოროებში. იკვებება ყვავილის მტვრით და ნექტარით, ამტვერიანებს პარკოსნების, ბაიასებრთა, ტუჩოსნების, რთულყვავილოვანთა, შავწამალასებრთა ოჯახების ყვავილებს. გადაშენების გზაზე მდგომი სახეობაა. შეტანილია „საქართველოს წითელ ნუსხაში“.
ლიტერატურა
კატეგორია:სიფრიფანაფრთიანები
დარღოს ლაშქრობა
დარღოს ლაშქრობა — რუსეთის იმპერიის არმიის სამხედრო ექსპედიცია ჩრდილო-აღმოსავლეთ კავკასიის მთიელთა წინააღმდეგ 1845 წლის მაის-ივლისში, კავკასიის ომის ერთ-ერთი ყველაზე სისხლისმღვრელი საბრძოლო ეპიზოდი. ლაშქრობა მიზნად ისახავდა ჩეჩნეთისა და დაღესტნის ხალხთა წინააღმდეგობის ლიდერის, იმამ შამილის გამაგრებული აულის — დარღოს (ახლანდელი ვედენის რაიონი, ჩეჩნეთი) დაკავებას და მთიელების დამარცხებას საბოლოო გადამწყვეტ ბრძოლაში, რომლის წარმატებით დასრულების იმედიც ჰქონდა რუსულ სარდლობას. მიუხედავად დარღოს აღებისა, რუსეთის ჯარმა დიდი დანაკარგი განიცადა და იძულებული გახდა უკან დაეხია. ლაშქრობის წარუმატებლობამ შამილის გავლენა კიდევ უფრო გააძლიერა.
შესავალი
1840-იანი წლების შუა ხანებში კავკასიელ მთიელებთან მიმართებაში რუსეთის მთავრობაში ერთგვარი მოუთმელობა სუფევდა. კავკასიის ომად წოდებული კონფლიქტი რუსეთის სახელმწიფოსა და ჩრდილოეთ კავკასიის თავისუფალ მთიელ ხალხებს შორის უკვე სამი ათწლეულის მანძილზე გრძელდებოდა. რუსების მიერ 1839 წელს აულ ახულგოს აღების მიუხედავად, შამილი დარღოში გამაგრდა და წინააღმდეგობა განაგრძო. 1842 წლის ივნისში რუსეთის არმიამ პირველად სცადა დარღოს წინააღმდეგ გალაშქრება, თუმცა რუსმა სარდლებმა ვერ გაითვალისწინეს რთული რელიეფი და მთიელებთან ბრძოლაში დიდი დანაკარგების გამო წინსვლა შეწყვიტეს. 1845 წლის გაზაფხულზე იმპერატორმა ნიკოლოზ I-მა დარღოზე ახალი იერიში ბრძანა, რითაც მას კავკასიელთა წინააღმდეგობის ერთხელ და სამუდამოდ გატეხვა სურდა. რუსეთის არმიას სათავეში ჩაუყენეს გენერალი მიხეილ ვორონცოვი, რომელიც თავად სკეპტიკურად უყურებდა „სწრაფად და სრულად“ ჩეჩნეთის დაპყრობის აზრს.
საექსპედიციო ძალები
რუსეთის საექსპედიციო ძალები კავკასიის ცალკეული კორპუსის ე. წ. ჩეჩნური და დაღესტნური რაზმებისგან შედგა და სულ 18-21 ათას კაცს ითვლიდა. „ჩეჩნური რაზმი“ (12 ქვეითი ბატალიონი, 13 საცხენოსნო ასეული, მესანგრეთა 3 როტა, 28 ქვემეხი; სარდალი — გენერალი ლიდერსი) დაღესტანში მდებარე ციხესიმაგრე ვნეზაპნაიადან უნდა დაძრულიყო და ევგენიევის სიმაგრიდან მომავალ „დაღესტნის რაზმს“ (10 ქვეითი ბატალიონი, 3 საცხენოსნო ასეული, 18 ქვემეხი; სარდალი — გენერალი ვასილ ბებუთოვი) სოფელ ხუბართან უნდა შეერთებოდა. ექსპედიციაში მონაწილე ბევრ ქვედანაყოფს საერთოდ არ ჰქონდა მთებში ბრძოლის გამოცდილება. მთავარსარდალ ვორონცოვის პირადი შტაბი და ამალა თითქმის 800 სამხედრო და სამოქალაქო პირისგან შედგებოდა, რომელთა შორის მრავლად იყვნენ სახელის მოხვეჭის მაძებარი პეტერბურგელი ახალგაზრდა არისტოკრატი ოფიცრები, მათ შორის, პრინცი ალექსანდრე ჰესენ-დარმშტადტელი (რუსეთის მომავალი დედოფლის მარია ალექსანდრეს ასულის ძმა), თავადი თეოდორ პასკევიჩი (გენერალ-ფელდმარშალ ივანე პასკევიჩის შვილი), თავადი ალექსანდრე გოლიცინი, თავადი ალექსანდრე გაგარინი (ქუთაისის მომავალი გუბერნატორი) და სხვები.
ლაშქრობა
მინი|იმამი შამილი 1845 წლის 31 მაისს რუსეთის ჯარები ციხესიმაგრე ვნეზაპნაიადან ჩეჩნეთის მიმართულებით დაიძრნენ. მთებში მიმავალმა რთულმა გზამ და მაღალმთიან ადგილებში თოვამ, ასევე ცუდად ორგანიზებულმა ლოგისტიკამ და ადგილობრივების განწყობის არასათანადოდ შეფასებამ რუსებს მალე მნიშვნელოვანი პრობლემები შეუქმნა, განსაკუთრებით მომარაგების კუთხით. მთიელები დიდ ბრძოლებში პირდაპირ ჩაბმას ერიდებოდნენ და „გადამწვარი მიწის“ ტაქტიკითა და მომარაგების ხაზებზე თავდასხმებით ცდილობდნენ მოწინააღმდეგის დაზიანებას. 14 ივნისს ჯარმა მიაღწია ჩეჩნეთის საზღვართან მდებარე სოფელ ანდის, რომელიც მთიელებს გადაეწვათ და მიეტოვებინათ. ვორონცოვმა საკვების მარაგის შევსების ამაო მოლოდინში დასახლება გაამაგრა. საბოლოოდ, 6 ივლისს რუსეთის ჯარები (დაახლოებით 11 ათასი კაცი, 14 ქვემეხი) ანდიდან 20 კმ-ით დაშორებულ აულ დარღოსკენ დაიძრნენ და ე. წ. იჩქერიის ტყეში ჩასაფრებული 600-მდე ჩეჩენის ძლიერ წინააღმდეგობას წააწყდნენ. იმავე დღის მიწურულს ვორონცოვი შამილის მიერ მიტოვებულ და გადამწვარ დარღოში შევიდა და „გამარჯვება“ დიდი ზეიმით აღნიშნა. რუსეთის სარდლობა მალე დარწმუნდა, რომ დარღოს აღებით ომი დასრულებული არ იყო. აულში მყოფი რუსები ირგვლივმდებარე მთებსა და მაღლობებზე გამაგრებული მთიელების ცეცხლქვეშ მოექცნენ. 7 ივლისს ვორონცოვმა მათ წინააღმდეგ ქვეითების 6 ბატალიონი, კაზაკთა 4 ასეული და ქართული ცხენოსანი მილიცია გაგზავნა. შეტაკების შედეგად რუსეთის არმიამ 300-მდე მოკლული და დაჭრილი დაკარგა, მაგრამ მხოლოდ რამდენიმე სიმაღლის დაუფლება მოახერხა.
რუსეთის ჯარმა დარღოში 13 ივლისამდე დაჰყო. მისი მდგომარეობა ყოველდღიურად მძიმდებოდა მარაგების ამოწურვის და ჯარისკაცების გადაღლილობის გამო, აულის ირგლივ კი მთიელთა რიცხვი უფრო და უფრო იზრდებოდა. 10 ივლისს დარღოდან ჯარის ნაწილი (6 ბატალიონი, 4 სამთო ქვემეხი) გენერალ კლიუკი-ფონ-კლუგენაუს მეთაურობით დაღესტნიდან მომავალი პროვიზიით დატვირთული კოლონის შესახვედრად გაემართა. 11 ივლისს, უკანა გზაზე, ეს ჯარი ტყეში ჩასაფრებული მთიელების ალყაში მოექცა და უწესრიგოდ გაიქცა დარღოსკენ. აულში ჯარისა და პროვიზიის მხოლოდ ნაწილმა მიაღწია.
ამ ე. წ. „შაქრის ექსპედიციის“ კატასტროფულმა შედეგებმა ვორონცოვი დარღოს დატოვების აუცილებლობაში დაარწმუნა. უკანდახევა ასევე რთული აღმოჩნდა. 16 ივლისს მნიშვნელოვნად შეთხელებული და დაუძლურებული ჯარი აულ შაუგალ-ბერდის მახლობლად ათასობით მთიელის სრულ ალყაში მოხვდა. რუსებს ამოწურული ჰქონდათ საკვების მარაგი და ტყვია-წამალი, მოწინააღმდეგე კი მათ მუდმივად ცხრილავდა თოფებითა და სამთო არტილერიით. ალყაშემორტმული ჯარი სრული განადგურებისგან იხსნა სოფელ გერზელ-აულიდან დროულად მოშველებულმა გენერალმა ფრეიტაგმა, რომელსაც მანამდე დარღოდან გაგზავნილმა შიკრიკებმა აცნობეს ვორონცოვის მდგომარეობა. 19 ივლისს ფრეიტაგმა 6 ათასი ჯარისკაცით ბლოკადა გაარღვია და ვორონცოვის ექსპედიციის ნაშთებს გერზელ-აულამდე გაუხსნა გზა.
შედეგები
რუსეთის სარდლობამ ოფიციალურად ექსპედიციის მიზანი შესრულებულად გამოაცხადა და ლაშქრობის მონაწილეები დააჯილდოვა, თუმცა რუსეთის იმპერიამ კავკასიის ომის გამარჯვებით დასრულება დარღოს ექსპედიციით ვერ შეძლო და იძულებული გახდა სტრატეგიის გაუმჯობესებაზე ეზრუნა. რუსეთის არმიის დანაკარგები კავკასიის მთებში მანამდე მომხდარ ყველა სხვა ბრძოლასთან შედარებით უპრეცედენტო იყო: მოკლულთა სახით — 3 გენერალი (ვიკტოროვი, პასეკი, ფოკი), 7 შტაბ-ოფიცერი, 28 ობერ-ოფიცერი (მ. შ. ერთი ქართველი — თბილისის ქვეითი დრუჟინის პრაპორშჩიკი გურგენიძე ) და 909 უმცროსი ჩინის სამხედრო მოსამსახურე, დაჭრილთა სახით — 22 შტაბ-ოფიცერი, 85 ობერ-ოფიცერი, 1 943 უმცროსი ჩინის სამხედრო მოსამსახურე, დაშავებულები — 2 შტაბ-ოფიცერი, 22 ობერ-ოფიცერი და 248 უმცროსი ჩინის სამხედრო პირი. უგზოუკვლოდ დაიკარგა 42 ჯარისკაცი. გენერალ ფრეიტაგის რაზმის დანაკარგები იყო 14 მოკლული და 70 დაჭრილი. მთიელებს შორის მსხვერპლის რიცხოვნება უცნობია. შამილმა საალაფო საჭურველ-იარაღით მნიშვნელოვნად გააძლიერა თავისი ჯარი, მთიელთა შორის კი მისი ავტორიტეტი და გავლენა კიდევ უფრო გაიზარდა.
მერბაბუ
მერბაბუ (Gunung Merbabu) — მიძინებული სტრატოვულკანი ინდონეზიაში, კუნძულ იავაზე, ცენტრალური იავის პროვიციაში. სახელი მერბაბუ იავური ენიდან ითარგმნება როგორც „ფერფლის მთა“.
მთის გვერდით, სამხრეთ–აღმოსავლეთის მხრიდან მდებარეობს აქტიური ვულკანი მერაპი, მათ ძირში კი გაშენებულია ქალაქი სალატიგა. მთებს შორის აღმართულია 1 500 მეტრის სიმაღლის უნაგირა.
მერბაბუს ორი მწვერვალი აქვს — სირაფი (3 119 მ) და კენტენგ–სონგო (3 145 მ).
საშუალო სიდიდის ორი მაოფრქვევა დაფიქსირდა 1560 და 1797 წლებში. 1797 წლის მოვლენა ვულკანის ფეთქებადობის ინდექსით 2 ბალით შეფასდა. დაუდასტურებელი ამოფრქვევა სავარაუდოდ დაფისქირდა 1570 წელსაც.
მთაზე ასვლა შესაძლებელია რამდენიმე გზით, ძირითადად ჩრდილო–აღმოსავლეთ და სამხრეთი კალთებიდან.
მთის მიმდებარე 57 კმ² ტერიტორია 2004 წელს ეროვნულ პარკად გამოცხადდა.
სქოლიო
კატეგორია:ინდონეზიის მთები კატეგორია:ინდონეზიის ვულკანები კატეგორია:ინდონეზიის ეროვნული პარკები კატეგორია:ცენტრალური იავის მთები კატეგორია:ინდონეზიის სტრატოვულკანები კატეგორია:სუბდუქციური ვულკანები კატეგორია:ცენტრალური იავის ვულკანები კატეგორია:ცენტრალური იავის ღირსშესანიშნაობები
ფეხბურთის მსოფლიო ჩემპიონატი 2010 პლეი-ოფის ეტაპი
ურუგვაი vs სამხრეთ კორეა
ანგარიში მატჩის დასაწყისშივე გახსნა სუარესმა დიეგო ფორლანის პასით. ამის შემდეგ ურუგვაიმ დაცვით ტაქტიკას მიმართა, რის გამოც კორეელებს რამდენიმე შანსი მიეცათ. მათ ეს მოახერხეს 68-ე წუთზე, როცა საჯარიმო დარტყმის შემდეგ ჩაწოდებას ლი ჩუნგ-იანგმა თავური დარტყმით უპასუხა. კორეელებს კიდევ შეეძლოთ გატანა, მაგრამ მატჩის მიწურულს საკუთარ კარში მიიღეს გოლი. სუარესის მეორე გოლი ტურნირის ერთ-ერთ საუკეთესო გოლად აღიარეს. კორეას ბოლო წუთებში კვლავ შეეძლო გატანა. ურუგვაი პირველად გავიდა მეოთხედფინალში 1970 წლის შემდეგ.
აშშ vs განა
მატჩს 19 მილიონი ამერიკელი უყურებდა, რაც ამერიკის ფეხბურთის სატელევიზიო ისტორიაში საუკეთესო მაჩვენებელია. განა მეხუთე წუთზე დაწინაურდა კევინ-პრინც ბოატენგის გოლით. მისი გოლი რიკარდო კლრაკის შეცდომას მოჰყვა. მეორე ტაიმში ჯონათან მენსამ კლინტ დემპსი საჯარიმოში წააქცია, ანდონ დონოვანმა კი პენალტით გაათანაბრა. ძირითადი დრო 1-1 დასრულდა. განამ მატჩი დამატებით დროში მოიგო. გამარჯვების გოლი ასამოა გიანმა გაიტანა.
გერმანია vs ინგლისი
გერმანია დაწინაურდა მე-20 წუთზე, როცა კლოზე გაეპარა ინგლისის ცენტრალურ მცველებს, ტერისა და აპსონს, მიიღო მანუელ ნოიერის დარტყმულ ბურთი და გახსნა ანგარიში. 12 წუთში ლუკას პოდოლსკიმ გაზარდა გერმანიის უპირატესობა, მაგრამ ინგლისმა 37-ე წუთზე პირველ გოლში დამნაშავე აპსონმა შეამცირა სხვაობა, მან თავური დარტყმით უპასუხა ჯერარდის ჩაწოდეს. მატჩის მთავარი სადავო მომენტი ამის შემდეგ დადგა. ფრენკ ლემპარდის დარტყმული მოხვდა ხარიხას და შემდეგ დაეცა მინდორზე კარის შიგნით, მაგრამ მსაჯმა გოლი არ ჩათვალა. ამ გოლით ინგლისს შეეძლო ანგარიში პირველ ტაიმშივე გაეთანაბრებინა. მეორე ტაიმში თომას მიულერმა კონტრშეტევებისას შვაინშტაიგერისა და ოზილის პასებით ორი უპასუხო გოლი გაუტანა ინგლისს და გერმანიამ მოიგო 4-1. ლემპარდის ჩაუთვლელი გოლი გახდა მიზეზი ფეხბურთში ვიდეოტექნოლოგიების გამოყენების შესახებ დისკუსიის განახლებისა. გოლის დაფიქსირების ტექნოლოგია საბოლოოდ 2012 წლიდან იქნა დაშვებული.
ბრაზილია vs ჩილე
ბრაზილიამ პირველი გოლი გაიტანა კუთხურის შემდეგ. მაიკონის ჩაწოდებას ჟუანმა უპასუხა თავური დარტყმით. 5 წუთში ბრაზილიამ გაზარდა ანგარიშში სხვაობა. მესამე და საბოლოო გოლი ბრაზილიელებმა მეორე ტაიმში გაიტანეს.
პარაგვაი vs იაპონია
ორივე გუნდი მიმართავდა დაცვით ტაქტიკას. პირველ ტაიმში ორივე გუნდმა თითო სახიფათო მომენტი შექმნა. მეორე ტაიმიც იმავე სცენარით წარიმართა. პენალტების სერიაში პარაგვაიმ გაიტანა ყველა პენალტი, ხოლო იაპონელებმა ვერ გაიტანეს ერთი, საერთო ჯამში პარაგვაიმ გაიმარჯვა 5-3 და ისტორიაში პირველად მიაღწია მეოთხედფინალურ ეტაპს მუნდიალზე.
ნიდერლანდები vs სლოვაკეთი
ნიდერლანდები დაწინაურდა არიენ რობენის შესანიშნავი გოლით. რობენს მეორე ტაიმში კვლავ შეეძლო გატანა. სლოვაკებს ასევე ორჯერ შეეძლოთ გათანაბრება, მაგრამ სტეკელენბურგმა დარტყმები აიღო. 84-ე წუთზე ნიდერლანდებმა გაინაღდეს მოგება მას შემდეგ, რაც დირკ კეიტმა სლოვაკი მეკარისგან მიღებული ბურთო სნეიდერს გადააწოდა და ამ უკანასკნელმა გაიტანა. დამატებულ დროში რობერტ ვიტეკმა პენალტით შეამცირა ანგარიშში სხვაობა, მაგრამ სლოვაკეთს მატჩის გადარჩენა უკვე აღარ შეეძლო.
ნიდერლანდები vs ბრაზილია
მატჩამდე ნიდერლანდელებს დაუშავდათ ცენტრალური მცველი მატიისენი. სწორედ მისი შემცველი, ანდრე ოოიერი და მისი მეწყვილე ჰეიტინგა იყვნენ პასუხისმგებლები ბრაზილიელების მიერ გატანილ პირველ გოლზე. უკვე მე-10 წუთზე რობინიომ ისარგებლა დაცვაში არსებული ხვრელით, მიიღო ფელიპე მელოს პასი და დააწინაურა ბრაზილია. პირველი ტაიმის დარჩენილი დროის განმავლობაში ნიდერლანდელები ამაოდ ცდილობდნენ ბრაზილიელთა კარგი დაცვის გარღვევას და სტეკელენბურგის კარგი მეკარეობის გამო გადარჩნენ მეორე გოლს. მაგრამ მეორე ტაიმის დასაწყისშივე ნიდერლანდმა გაათანაბრა. გოლი ვესლი სნეიდერის მიერ შესრულებულ საჯარიმოს მოჰყვა. თავდაპირველად ის ფელიპე მელოს ავტოგოლად მიიჩნიეს, მაგრამ ფიფა-მ საბოლოოდ გოლი სნეიდერს ჩაუთვალა. სნეიდერმა გაიტანა გამარჯვების გოლიც, არიენ რობენის მიერ ჩაწოდებული კუთხურის შემდეგ, თავით. ბრაზილიელების შანსები გათანაბრების ძალიან შემცირდა მას შემდეგ, რაც ფილიპე მელო რობენის წინააღმდეგ უხეშობისთვის გააძევეს. ბრაზილია, რომელიც ბოლო სამი მუნდიალის ფინალში თამაშობდა და აქედან ორი მოიგო, ვერ გავიდა ნახევარფინალში. ამაზე პასუხისმგელობა აიღო დუნგამ და გადადგა პოსტიდან. ნიდერლანდები პირველად გავიდა ნახევარფინალში 1998 წლის შემდეგ.
ურუგვაი vs განა
ურუგვაი და განა მუნდიალზე პირველად შეხვდნენ ერთმანეთს. მატჩის დასაწყისმა ურუგვაის დომინაციით ჩაიარა, მაგრამ მათი კაპიტანი და ცენტრალური მცველი დიეგო ლუგანო პირველივე ტაიმში დამარცხდა. მეორე ტაიმის დასაწყისშივე განელებმა დაწინაურებმა მოახერხეს. ურუგვაიმ გაათანაბრა დიეგო ფორლანის საჯარიმო დარტყმით. დამატებით დროში ლუის სუარესმა ხელით ითამაშა საკუთარი კარის ხაზზე და ასე გადაარჩინა ურუგვაი აშკარა გოლს და დამარცხებას. სუარესმა წითელი ბარათი მიიღო, მაგრამ გუნდი გადაარჩინა, რადგან ასამოა გიანმა თერთმეტმეტრიანი დარტყმა გააცუდა. პენალტების სერიაში ურუგვაელმა მეკარე მუსლერამ აიღო ჯერ განას კაპიტან მენსას, შემდეგ კი დომინიკ ადიას დარტყმები და ურუგვაი გავიდა ნახევარფინალში იმარჯვა 4-2. მატჩის შემდეგ სუარესმა განაცხადა, რომ ამიერიდან მარადონას ცნობილი „ღმერთის ხელი“ მისი კუთვნილება იყო.
არგენტინა vs გერმანია
გერმანია-არგენტინის მატჩი ამ ტურნირზე მესამე იყო, რომელშიც გერმანელებმა ოთხი გოლის გატანა მოახერხეს. გერმანია უკვე მესამე წუთზე დაწინაურდა, მას შემდეგ რაც არგენტინელები საჯარიმო მოედანთან ახლოს დაჯარიმდნენ. შვაინშტაიგერის ჩაწოდებას მიულერმა თავური დარტყმით უპასუხა და გოლი გაიტანა. მეორე ტაიმის დასაწყისში არგენტინელებმა მოწინააღმდეგეს შტურმი მოუწყვეს და რამდენიმეჯერ შეეძლოთ ანგტარიშის გათანაბრება, მაგრამ 67-ე წუთზე კონტრშეტევა მიიღეს და პოდოლსკის პასით კლოზემ ცარიელ კარში გაიტანა. 7 წუთის შემდეგ შვაინშტაიგერის პასით გაიტანა არნე ფრიდრიხმა. ბოლო გოლი კლოზემ მესუთ ოზილის პასით გაიტანა. 1974 წლის შემდეგ ეს არგენტინისთვის უდიდესი მარცხი იყო. მიულერის მიერ მიღებულმა ყვითელმა ბარათმა გამოიწვია მისი დისკვალიფიკაცია ნახევარფინალური მატჩისთვის.
პარაგვაი vs ესპანეთი
მატჩის პირველი ნახევარი უგოლოდ დასრულდა, მიუხედავად იმისა, რომ ორივე გუნდს გოლის გატანის შანსი ჰქონდა, ასევე თამაშგარედან გოლი არ ჩაუთვალეს ნელსონ ვალდესს. მეორე ტაიმში ოსკარ კარდოზო ჟერარ პიკემ საჯარიმოში წააქცია. კარდოზოს პენალტი კასილიასმა აიღო. ამის შემდეგ ანტონინ ალკარასმა წააქცია დავიდ ვილია და უკვე ესპანეთს მიეცა პენალტის გატანის შესაძლებლობა. ჩაბი ალონსოს გოლი მსაჯმა არ ჩათვალა და მას განმეორებითი დარტყმა მოსთხოვა. მეორე პენალტი კი ხუსტო ვილარმა მოიგერია. ესპანეთი მაინც დაწინაურდა 82-ე წუთზე. გოლის გატანა ვილიამ მოახერხა. ესპანეთმა 1950 წლის შემდეგ პირველად შეძლო მსოფლიო ჩემპიონატის ოთხ საუკეთესო გუნდს შორის გასვლა. დამარცხებული პარაგვაისთვის კი მეოთხედფინალში ასპარეზობა უკვე იყო მის ისტორიაში საუკეთესო შედეგი.
ურუგვაი vs ნიდერლანდები
ნიდერლანდების კაპიტანმა ვან ბრონკჰორსტმა მე-18 წუთზე შორეული დარტყმით, მარჯვენა ზედა კუთხეში გაიტანა გოლი. პირველი ტაიმის მიწურულს დიეგო ფორლანმა გაათანაბრა ანგარიში. მეორე ტაიმში ნიდერლანდები კვლავ წინ გავიდა. ამჯერად ვან დერ ვარტის პასით სნეიდერმა გაიტანა. სამი წუთის შემდეგ კი კეიტის ჩაწოდებით რობენმა ანგარიში 3-1 გახადა. მატჩის კომპენსირებულ დროში ურუგვაელმა მაქსი პერეირამ საჯარიმო დარტყმიდან შეამცირა ანგარიში. ნიდერლანდებმა 1978 წლის შემდეგ პირველად მოიპოვა ფინალში ასპარეზობის უფლება
გერმანია vs ესპანეთი
ესპანეთი მთელი მატჩის განმავლობაში ფლობდა ბურთს, გერმანია კი კარგად იცავდა თავს და თამაშობდა კონტრ-შეტევებზე. ესპანეთს რამდენიმე საგოლე მომენტი ჰქონდა. საბოლოოდ მათ გოლის გატანა 73-ე წუთზე, კუთხურიდან შეძლეს. ჩავი ერნანდესის ჩაწოდებას პუიოლის თავური დარტყმა და გოლი მოჰყვა. მატჩის შემდეგ გერმანიის ნაკრების მწვრთნელმა ლევმა იავარაუდა ესპანეთის გამარჯვება ფინალში.
გერმანია და ესპანეთი ერთამენთს ოფიციალურ მატჩში პირველად დაუპირისპირდნენ ევრო 2008-ის ფინალის შემდგომ, რომელიც ესპანეთმა 1-0 მოიგო. ეს მატჩიც ასეთივე შედეგით დასრულდა. გერმანიამ ზედიზედ მეორედ წააგო მსოფლიო ჩემპიონატის ნახევარფინალში. ესპანეთი პირველად გავიდა მსოფლიო ჩემპიონატის ფინალში.
მატჩი მესამე ადგილისთვის
მე-19 წუთზე მუსლერამ მოიგერია შვაინშტაიგერის დარტყმა. ბურთი მიუვიდა მიულერს, რომელმაც გაიტანა გოლი, რომელითაც ის ჩემპიონატის საუკეთესო ბომბარდირი გახდა. 28-ე წუთზე ურუგვაიმ გაათანაბრა კავანის გოლით. საგოლე პასი მას ლუის სუარესმა გაუკეთა. მეორე ტაიმში, 51-ე წუთზე დიეგო ფორლანმა ლამაზი შორეული დარტყმით დააწინაურა ურუგვაი. მეკარე ბუტი უმოძრაოდ იდგა გოლის დროს. გერმანიამ მალევე გაათანაბრა. ჟერომ ბოატენგის ჩაწოდების შემდეგ მუსლერა გამოსვლაზე შეცდა, კარი დატოვა და ბურთი ვერ დაიჭირა. მარსელ იანსენმა თავური დარყმით გაათნაბრა ანგარიში. გამარჯვების გოლი გერმანიამ კვლავ კუთხურიდან გაიტანა. ოზილის ჩაწოდებას ხედირამ უპასუხა 82-ე წუთზე. მატჩის ბოლოს ურუგვაის შეეძლო გათანაბრება, მაგრამ დიეგო ფორლანის საჯარიმო დარტყმის შემდეგ ბურთი კარის ძელს მოხვდა. გერმანია ზედიზედ მეორედ გახდა მსოფლიო ჩემპიონატის ბრინჯაოს პრიზიორი.
ქირურგია
thumb|right|კარდიოოპერაცია ქირურგია (ბერძნ. χειρουργική - cheirourgikē, cheir ხელი და ergon მუშაობა) — მედიცინის ნაწილი, რომელიც სწავლობს დაავადებათა უპირატესად ოპერაციული გზით მკურნალობის მეთოდებს. საქართველოში ეწოდებოდა - დასტაქრობა.
პირველი გამაყუჩებლის - ეთერის, ქლოროფორმისა და აზოტის ქვეჟანგის გამოყენება მე-19 საუკუნის 40-იან წლებში დაიწყეს, მას შემდეგ ქირურგია ძალზედ განვითარდა. დღეს, სანამ ოპერაცია დაიწყება, პაციენტს ჯერ მოსადუნებელ წამალს აძლევენ, შემდეგ კი საანესთეზიო საშუალებას, რის შემდეგაც პაციენტი იძინებს ან უგუნო მდგომარეობაში ვარდება.
ზოგიერთი ოპერაციის დროს, განსაკუთრებით, როდესაც საქმე გულთან აქვთ, პაციენტის მთელ სხეულს ყინულით აცივებენ. სხეულის ტემპერატურის დაცემა სხეულის ყველა სისტემის მოქმედების შენელებას იწვევს, რის შედეგადაც მცირდება სისხლის ან ჟანგბადის ნაკლებობით ტვინის დაზიანების რისკი.
სისუფთავის შენარჩუნება
მე-19 საუკუნემდე ქირურგიას კიდევ ერთი მნიშვნელოვანი პრობლემა უკავშირდებოდა - ინფექცია. მავნე ბაქტერიები და ვირუსები ოპერაციის დროს პაციენტის სხეულში აღწევდნენ და პაციენტი იღუპებოდა. დღეს ოპერაციის ჩატარების ადგილზე ნებისმიერი ზედაპირი, ნებისმიერი ქირურგიული ინსტრუმენტი სტერილიზდება, რაც ბაქტერიების განადგურებას გულისხმობს. სტერილურია, აგრეთვე, ქირურგების ტანსაცმელიცა და ხელთათმანებიც.
ენდოსკოპიური ქირურგია
როგორც წესი, ოპერაცია სხეულზე დიდი ჭრილობის გაკეთებას გულისხმობს. ენდოსკოპიური ქირურგია ახალი მეთოდია, რომელიც ქირურგებს სხეულში პატარა ხვრელის დახმარებით ოპერაციის ჩატარების საშუალებას აძლევს. ენდოსკოპი, წვრილი, დრეკადი მილი, რომლის წვერზეც ნათურა და კამერაა დამაგრებული, კანში გაჭრილი ხვრელიდან სხეულში შეჰყავთ. ენდოსკოპი დისტანციური პულტით იმართება, ხოლო ქირურგები თავიანთ საქმიანობას ეკრანზე აკვირდებიან. მარტივი ოპერაციებისთვის, სპეციალური იარაღებით, მაგალითად მაკრატლით, პინცეტით ან ლაზერული დანით აღჭურვილი ენდოსკოპები გამოიყენება.
ტრანსპლანტატები
ძვლის ტვინი, გული, ფილტვები, თირკმლები და თვალის რქოვანა, სხეულის იმ მრავალრიცხოვან ნაწილებს მიეკუთვნება, რომელთა ახალი ნაწილებიც ანუ ტრანსპლანტატებით შეცვლაც შესაძლებელია. დაზიანებულ ან დაავადებულ ორგანოს ტრანსპლანტაციის დროს სხვა, ხშირად უბედური შემთხვევის შედეგად დაღუპულ ადამიანის ორგანოთი ცვლიან. რამდენიმე ორგანო, მაგალითად, თირკმელი და ძვლის ტვინი, შეიძლება ცოცხალი დონორისაგანაც მივიღოთ.
ზოგჯერ სხეულის სუსტ ან დაზიანებულ ნაწილებს ხელოვნური ორგანოებით ანაცვლებენ. ბარძაყისა და მუხლის სახსრები შეიძლება პლასტმასის ან ლითონის „სახსრებით“ შეიცვალოს, ხოლო კატარაქტის ამოკვეთის შემდეგ თვალში შეიძლება ხელოვნური ბროლი ჩაიდგას.
რესურსები ინტერნეტში
კატეგორია:ქირურგია
დავით ჯაბიძე
დავით ვასილეს ძე ჯაბიძე (დ. 23 თებერვალი, 1916. სოფელი ჩხარი, თერჯოლის რაიონი — გ. 15 დეკემბერი, 1982) — საბჭოთა კავშირის გმირი. დაამთავრა თბილისის სახელმწიფო უნივერსიტეტი და აეროკლუბი. 1938 წელს საბჭოთა არმიაში დაიწყო მსახურობა, ხოლო 1940 წელს — დაამთავრა სტალინგრადის სამხედრო საავიაციო სასწავლებელი.
ბიოგრაფია
1946 წლის 15 მაისს, სსრკ-ს წინაშე დამსახურებების გამო დ. ჯაბიძეს მიანიჭეს საბჭოთა კავშირის გმირის წოდება.
1947 წლის ივლისამდე იგი მსახურობდა სამხედრო საჰაერო ძალელბში. 1955 წელს მან დაამთავრა თბილისის სახელმწიფო უნივერსიტეტის ისტორიული ფაკულტეტი და ასპირანტურა. სადოქტორო დისერტაციის დაცვის შემდეგ მუშაობდა უნივერსიტეტში.
დავით ჯაბიძე გარდაიცვალა 1982 წლის 15 დეკემბერს. არსებობს მისი სახელობის ქუჩა.
ინგუშეთის სახელმწიფო უნივერსიტეტი
ინგუშეთის სახელმწიფო უნივერსიტეტი (Ингушский государственный университет, Гlалгlай паччахьалкхен университет) —  საჯარო უნივერსიტეტი მაგასში, ინგუშეთის რესპუბლიკაში. იგი დაარსდა 1994 წელს და ითვლება რუსეთის ერთ-ერთ ყველაზე ახალგაზრდა უნივერსიტეტად. 10 ფაკულტეტით და 42 აკადემიური განყოფილებით უნივერსიტეტი არის ყველაზე დიდი უმაღლესი სასწავლებელი რეგიონში.
ისტორია
1994 წლის სექტემბერში უნივერსიტეტმა დაიწყო ფუნქციონირება და მდებარეობდა სტავროპოლის საფრენოსნო სკოლის ყოფილი ყაზარმის შენობაში, სოფელ ორჯონიკიძევსკაიაში.
2012 წლის 29 დეკემბერს ინგუშეთის სახელმწიფო უნივერსიტეტის სპორტული კომპლექსის ტერიტორიაზე საცურაო აუზი გაიხსნა.
უნივერსიტეტში მუშაობს 508 პედაგოგი, მათ შორის 53 პროფესორი - მეცნიერებათა დოქტორი და 275 ასოცირებული პროფესორი - მეცნიერებათა კანდიდატი, რომელთაგან 26-ს აქვს „რუსეთის ფედერაციის უმაღლესი პროფესიული განათლების საპატიო მუშაკის“ წოდება. ისინი უზრუნველყოფენ ლექციებს 22 სფეროში. სტუდენტთა საერთო რაოდენობა 10 ათასს აღწევს.
დაარსებიდან თითქმის 10 წლის შემდეგ, ინგუშის სახელმწიფო უნივერსიტეტს აქვს კამპუსები ინგუშეთის მთავარ ქალაქებში - ნაზრანი, სუნჟა და მაგასი, ახლად აშენებული კვლევითი ლაბორატორიებით და საერთო საცხოვრებლებით.
სტრუქტურა
ინგუშეთის სახელმწიფო უნივერსიტეტის კომპლექსი მოიცავს:
Not Afraid (სიმღერა)
Not Afraid — ემინემის სიმღერა ალბომიდან Recovery. იგი გამოიცა ალბომის პირველი სინგლის სახით, 2010 წელს.
დიდი წარმატება იქონია სიმღერის მუსიკალურმა ვიდეომ, რომელიც გადაღებული იქნა ნიუ-ჯერსიში. მისი რეჟისორია რიჩ ლი. კლიპში მოწვეული სტუმრის სახით ჩნდება რეპერი Royce da 5'9. ვიდეოს პრემიერა გაიმართა 2010 წლის 5 ივნისს.
მანანა სანაძე
ჯილდოები
კატეგორია:ქართველი ისტორიკოსები კატეგორია:დაბადებული 1953 კატეგორია:დაბადებული 28 სექტემბერი კატეგორია:ქალი მეცნიერები
ბირთვული მალაიურ-პოლინეზიური ენები
ბირთვული მალაიურ-პოლინეზიური ენები — ავსტრონეზიული ენების განყოფილება, რომლის შესახებაც თეორია წარმოადგინეს ვოუკმა და როსმა 2002 წელს. მიიჩნევა, რომ ამ ენების წარმოშობის ადგილია სულავესი. მათ ეწოდებათ ბირთვული რადგან ისისნი წარმოადგენენ მალაიურ-პოლინეზიური ენების კონცეპტუალურ გულს. ამ ჯგუფის ენები გავრცელებულია ინდონეზიაში.
რესურსები ინტერნეტში
კატეგორია:მალაიურ-პოლინეზიური ენები
Daphnella
Daphnella — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
964
თარიღი უცნობია
*
ოგუჩი ონიევუ
ოგუჩი ონიევუ (Oguchialu Jacob Chijioke Onyewu; დ. 13 მაისი, 1982, ვაშინგტონი, აშშ) — ყოფილი ამერიკელი ფეხბურთელი, რომელიც უკანასკნელად თამაშობდა საფეხბურთო კლუბ „ჩარლტონ ატლეტიკში“. ონიევუმ თამაში 2002 წელს საფრაგეთის მეცში დაიწყო ხოლო 2004 წელს ბელგიურ სტანდარტს მიაშურა. ლიეჟში კარგად აეწყო ყველაფერი და გრანდებიც დაინტერესდნენ მისით. 2009 წელს ონიევუ მილანში გადავიდა, სადაც მან ტრავმის გამო ერთი თამაშიც კი ვერ ჩაატარა. შემდგომში მან რამდენიმე კლუბი გამოიცვალა და საბოლოოდ კარიერა ინგლისურ კლუბ ჩარლტონ ატლეტიკში დაასრულა.
სქოლიო
კატეგორია:ამერიკელი ფეხბურთელები კატეგორია:დაბადებული 1982 კატეგორია:ნიუკასლ იუნაიტედის ფეხბურთელები კატეგორია:მილანის ფეხბურთელები კატეგორია:ტვენტეს ფეხბურთელები კატეგორია:ლისაბონის სპორტინგის ფეხბურთელები კატეგორია:მალაგის ფეხბურთელები კატეგორია:ქუინზ პარკ რეინჯერსის ფეხბურთელები კატეგორია:ლიეჟის სტანდარდის ფეხბურთელები კატეგორია:დაბადებული 13 მაისი
გელა ინალიშვილი
გელა ინალიშვილი (დ. 3 ოქტომბერი, 1966, გალი) — ქართველი ფეხბურთელი, საქართველოს ეროვნული ნაკრების ყოფილი ნახევარმცველი.
მისი დებიუტი ეროვნულ ნაკრებში შედგა 1994 წლის 11 ივნისს ამხანაგურ მატჩში. მან ითამაშა კიდევ ორი ამხანაგური და ექვსი ოფიციალური თამაში 1996 წლის ევროპის საფეხბურთო ჩემპიონატის საკვალიფიკაციო ეტაპზე. მისი ბოლო მატჩი იყო 1998 წლის მსოფლიოს საფეხბურთო ჩემპიონატის საკვალიფიკაციო ეტაპზე იტალიის წინააღმდეგ.
სქოლიო
კატეგორია:დაბადებული 1966 კატეგორია:ქართველი ფეხბურთელები კატეგორია:სოხუმის დინამოს ფეხბურთელები კატეგორია:სოხუმის ცხუმის ფეხბურთელები კატეგორია:თბილისის დინამოს ფეხბურთელები კატეგორია:კრილია სოვეტოვის ფეხბურთელები კატეგორია:ფოთის კოლხეთის ფეხბურთელები კატეგორია:დაბადებული 3 ოქტომბერი
ყაზახფილმი
შაკენ აიმანოვის სახელობის კინოსტუდია „ყაზახფილმი“ (Шәкен Айманов атындағы „Қазақфильм“ акционерлік қоғамы) — მხატვრული, ანიმაციური და დოკუმენტური ფილმების უდიდესი ყაზახური კინოსტუდია, რომელიც მდებარეობს ქალაქ ალმათში. იგი ატარებს საბჭოთა ყაზახი მსახიობის, თეატრისა და კინოს რეჟისორის შაკენ აიმანოვის სახელს.
ისტორია
1934 წელს ჩამოყალიბდა ალმა-ატის ახალი ამბების სტუდია. 1936 წელს სტუდიაში დოკუმენტური ფილმების წარმოება დაიწყო. 1939 წელს „ლენფილმის“ კინოსტუდიაში გადაიღეს პირველი ყაზახური მხატვრული ფილმი „ამანგელდი“. 1941 წლის 12 სექტემბერს ყაზახეთის სსრ სახალხო კომისართა საბჭოს N762 ბრძანებულების საფუძველზე ჩამოყალიბდა ალმა-ატის კინოსტუდია (მხატვრული ფილმების).
1941 წლის 15 ნოემბერს ალმა-ატის კინოსტუდია გაერთიანდა ყაზახეთში ევაკუირებულ კინოსტუდიებთან („მოსფილმი“ და „ლენფილმი“) და გახდა მხატვრული ფილმების ცენტრალური გაერთიანებული კინოსტუდია (ЦОКС), რომელიც 1944 წლამდე მუშაობდა და გამოუშვა ომის წლებში გადაღებული სამამულო მხატვრული ფილმების 80%. მას ხელმძღვანელობდა მიხეილ ტიხონოვი.
ომის დროს არსებული სირთულეების მიუხედავად, სერგეი ეიზენშტეინის ფილმის „ივანე მრისხანეს" გადაღება დაიწყო ЦОКС-ის პავილიონებში, რაც მოითხოვდა უზარმაზარ ფინანსურ ხარჯებს. სტუდიამ დაასრულა მუშაობა ივან პირევის ოპტიმისტურ კომედიაზე „მეღორე და მწყემსი“. საბრძოლო ფილმების კოლექციები", რომელიც შედგებოდა მოკლემეტრაჟიანი პროპაგანდისტული ნოველებისგან, ადიდებდა საბჭოთა ჯარისკაცების სიმამაცეს და გამბედაობას, საბჭოთა ხალხის ურყევ სულს, დასცინოდა ფაშისტ დამპყრობლებს. 1942 წელს გამოვიდა პირველი სრულმეტრაჟიანი ფილმი სამხედრო თემაზე — ივან პირევის „რაიკომის მდივანი“ დამპყრობლების წინააღმდეგ პარტიზანული ბრძოლის შესახებ, 1943 წელს — ფრიდრიხ ერმლერის „ის იცავს სამშობლოს“ (მთავარ როლში ვერა მარეცკაია). ფილმი მოგვითხრობდა რუსი ქალის ბედზე, რომელიც პარტიზანულ რაზმს ხელმძღვანელობდა. იმავე წელს გამოვიდა კონსტანტინე სიმონოვის სცენარზე დაფუძნებული ფილმები „ბიჭი ჩვენი ქალაქიდან“ და „დამელოდე“ (რეჟ. ალექსანდრე სტოლპერი და ბორის ივანოვი). პატრიოტული თემა იყო ასევე მთავარი ფილმში „შემოჭრა“ ლეონიდ ლეონოვის პიესის მიხედვით (1945, რეჟისორი აბრამ როომი).
1944 წლის 25 იანვარს ალმა-ატის კინოსტუდიას ეწოდა მხატვრული ფილმებისა და ქრონიკების ალმა-ატის კინოსტუდია.
1944 წელს კინოსტუდიებმა დაიწყეს მშობლიურ ადგილებში დაბრუნება, სადაც გადაღებები განახლდა იმავე წელს.
1945 წლიდან 1952 წლამდე კინოსტუდიაში მხოლოდ სამი ფილმი გადაიღეს - „აბაის სიმღერები“, „ოქროს რქა“ და „ჯამბული“.
1960 წლის 9 იანვარს, ყაზახეთის სსრ კულტურის სამინისტროს ბრძანებით, მხატვრული ფილმებისა და ქრონიკების ალმა-ატის კინოსტუდიას ეწოდა კინოსტუდია „ყაზახფილმი“.
1963 წლის 8-9 იანვარს გაიმართა ყაზახეთის კინემატოგრაფისტთა კავშირის პირველი დამფუძნებელი ყრილობა, პირველ მდივნად აირჩიეს შ. კ. აიმანოვი. 1963 წლის 28 მაისს შეიქმნა ყაზახეთის სსრ მინისტრთა საბჭოს კინემატოგრაფიის სახელმწიფო კომიტეტი - ყაზახეთის სსრ სახკინო (1963-1988 წწ.).
1967 წელს ყაზახეთში დაიწყო ანიმაციური ფილმების გამოშვება. პირველი ყაზახური მულტფილმი იყო ამენ ხაიდაროვის ფილმი „რატომ აქვს მერცხალს კუდი გაყოფილი". 1968 წლამდე კინოსტუდია მდებარეობდა კულტურის სასახლის შენობაში (ბოგენბაი ბატირის ქუჩა №134), სადაც ამჟამად მდებარეობს ჟამბილის სახელობის ყაზახეთის სახელმწიფო ფილარმონია. 1968-1981 წლებში ქალაქის სამხრეთ ნაწილში კინოსტუდიისთვის შენობების ახალი კომპლექსი აშენდა 19 ჰექტარ ფართობზე (ალ-ფარაბის გამზირი №176).
1984 წელს კინოსტუდიას „ყაზახფილმი“ მიენიჭა ეროვნული კინემატოგრაფიის გამოჩენილი მოღვაწის, შაკენ აიმანოვის სახელი.
1985 წელს კინოსტუდია გადაკეთდა რესპუბლიკურ შემოქმედებით და საწარმოო გაერთიანებად (РТПО) — შ. აიმანოვის სახელობის რესპუბლიკური შემოქმედებით-საწარმოო გაერთიანება „ყაზახფილმი“. 1996 წლის 20 აგვისტოს მოხდა მისი რეორგანიზება, რაც განხორციელდა დაყოფის გზით. ჩამოყალიბდა შ. აიმანოვის სახელობის ყაზახური კინოფაბრიკა (მატერიალურ-ტექნიკური ბაზა) და ყაზახეთის რესპუბლიკის ეროვნული წარმოების საპროდიუსერო ცენტრი (შემოქმედებითი პროცესის ორგანიზება, დამოუკიდებელ საწარმოო სტუდიებთან მუშაობა).
2000 წლის 28 მარტს შ. აიმანოვის სახელობის ყაზახური კინოს ქარხნის, ყაზახეთის რესპუბლიკის ეროვნული საპროდიუსერო ცენტრის, „ყაზკინოგაქირავებისა“ და „სახფილმფონდის“ რეორგანიზება მოხდა გაერთიანების გზით რესპუბლიკურ სახელმწიფო საწარმოში — შეკენ აიმანოვის სახელობის ნაციონალურ კომპანია „ყაზახფილმი“. გენერალურ დირექტორად დაინიშნა ბაკოჟა კასიმჟანოვი.
ყაზახეთის რესპუბლიკის მთავრობის 2005 წლის 06 ივნისის №563 დადგენილებით „რესპუბლიკური სახელმწიფო საწარმოების ზოგიერთ საკითხზე“, რესპუბლიკური სახელმწიფო საწარმო „შ. აიმანოვის სახელობის ნაციონალური კომპანია ყაზახფილმი“ გადაკეთდა შ. აიმანოვის სახელობის სააქციო საზოგადოება „ყაზახფილმად“.
კინოსტუდიის ტერიტორიის გასხვისება
სსრკ-ს დაშლის შემდეგ, კინოსტუდია საკუთარი ტერიტორიით ქალაქის ელიტარულ უბანში, საერთო ღირებულებით 300 მილიონი დოლარი, მეწარმეებისთვის დიდი ინტერესის საგანი გახდა. საბჭოთა პერიოდში კინოსტუდიის მთელი ტერიტორია 16 ჰექტარი (სხვა წყაროების მიხედვით 19 ჰექტარი) კინოსტუდიის ბალანსზე რესპუბლიკურ მფლობელობაში იყო. 2000-იანი წლების შუა წლებში იგი რესპუბლიკურიდან გადავიდა ალმა-ატის საქალაქო ხელისუფლების საკუთრებაში, რის შემდეგაც ქალაქის ხელისუფლებამ მიიღო სტუდიის მიწის განკარგვის უფლება. 2006 წლიდან მსხვილმა სამშენებლო-დეველოპერულმა კომპანიებმა დაიწყეს განაცხადების გაკეთება „ყაზახფილმის“ ტერიტორიის ნაწილზე. 2007 წელს კულტურის მინისტრმა ერმუხამეტ ერტისბაევმა განაცხადა, რომ სამინისტრომ მოამზადა პროექტი კინოსტუდიის გარეუბანში გადატანის შესახებ და თუ კინოსტუდიის გადატანის გადაწყვეტილება დამტკიცდება, მშენებლებს ექნებათ ძალიან მიმზიდველი აქტივი — ნაკვეთი, რომელიც გამოყენებული იქნება ელიტარული კლასის კომერციული და საცხოვრებელი ობიექტების ასაშენებლად. კინემატოგრაფიული საზოგადოება გამოვიდა კინოსტუდიის დასაცავად, მისი გადატანისა და მიწის გაყიდვის გეგმების წინააღმდეგ. 2009 წელს ყაზახეთის პრეზიდენტმა ნურსულთან ნაზარბაევმა ისაუბრა კინოსტუდიისა და მისი ქონების შენარჩუნების სასარგებლოდ. 2010 წელს კინოსტუდია იძულებული გახდა აკიმატისგან 49 წლით იჯარით მიეღო ყოფილი ტერიტორია 16,5 ჰექტარი, „კინოწარმოების“ მიზნით.
2017 წლიდან ქალაქ ალმა-ატის აკიმატმა გადადგა რიგი ნაბიჯები „ყაზახფილმისგან“ 5,5 ჰექტარი მიწის ნაკვეთის გასასხვისებლად (მთლიანი ფართობის 16,5 ჰა-დან) ეროვნული კულტურული კომპლექსის „ეთნოლანდის“ მშენებლობის მიზნით, რომელსაც კინემატოგრაფიული საზოგადოების, კინოსტუდიის თანამშრომლებისა და შემოქმედებითი ინტელიგენციის პროტესტი შეხვდა.
სტრუქტურა
კინოსტუდია „ყაზახფილმის“ შემადგენლობაში შედის: